Πρόταση απόφασης του Ευρωπαϊκού Κοινοβουλίου και του Συμβουλίου για την προσαρμογή της απόφασης αριθ. 1110/94/ΕΚ [όπως τροποποιήθηκε από την απόφαση . . ./96/ΕΚ] σχετικά με το τέταρτο πρόγραμμα πλαίσιο για τις δράσεις έρευνας, τεχνολογικής ανάπτυξης και επίδειξης (1994-1998) (96/C 115/01) (COM(96) 12 τελικό - 96/034(COD)

(Υποβλήθηκε από την Επιτροπή στις 2 Φεβρουαρίου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυση της Ευρωπαϊκής Κοινότητας, και ιδίως το άρθρο 130 Θ παράγραφοι 1 και 2,

την πρότασης της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Αποφασίζοντας σύμφωνα με τη διαδικασία που αναφέρεται στο άρθρο 189 Β της συνθήκης (1),

Εκτιμώντας:

ότι με την απόφαση αριθ. 1110/94/ΕΚ (2) το Ευρωπαϊκό Κοινοβούλιου και το Συμβούλιο θέσπισαν το τέταρτο πρόγραμμα πλαίσιο 1994-1998 το οποίο ευρίσκεται στο στάδιο εφαρμογής 7 ότι το Ευρωπαϊκό Κοινοβούλιο και το Συμβούλιο, με την απόφαση . . ./96/ΕΚ (3) προέβησαν σε μια τεχνική προσαρμογή του προγράμματος αυτού, λόγω της προσχώρησης στην Ευρωπαϊκή Ένωση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας 7 ότι το άρθρο 1 παράγραφος 3 της απόφασης .../96/ΕΚ, ορίζει ότι το μέγιστο συνολικό ποσό της χρηματοδοτικής συμμετοχής της Κοινότητας στο τέταρτο πρόγραμμα πλαίσιο ανέρχεται σε 11 764 εκατομμύρια Ecu 7 ότι το εν λόγω άρθρο ορίζει επίσης ότι το αργότερο έως τις 30 Ιουνίου 1996 το Ευρωπαϊκό Κοινοβούλιο και το Συμβούλιο πρέπει να επανεξετάσουν το μέγιστο συνολικό ποσό, το οποίο μπορούν να προσαυξήσουν σε 12 359 εκατομμύρια Ecu 7

ότι η κατάσταση προόδου στην εφαρμογή του τετάρτου προγράμματος πλαισίου εμφανίζει έντονη συμμετοχή στις πρώτες προσκλήσεις υποβολής προτάσεων 7 ότι η ανταπόκριση που σημειώθηκε ιδιαίτερα στη βιομηχανία δεν επιτρέπει να υποστηριχθούν έργα ποιότητας 7 ότι έχουν αναληφθεί οι προβλεφθείσες για το 1995 πιστώσεις 7

ότι οι ερευνητικές προσπάθειες αποτελούν ουσιαστικό στοιχείο της βιομηχανικής ανταγωνιστικότητας 7 ότι η κατάσταση του εμπορικού ισοζυγίου στον τομέα των τεχνολογιών αιχμής μεταξύ Ευρωπαϊκής Ένωσης και τρίτων χωρών, επιβάλλει να καταβληθεί μεγαλύτερη προσπάθεια 7 ότι το εύρος των αναγκών υπαγορεύει στην Κοινότητα να παρέμβει εστιασμένα 7

ότι στην ετήσια έκθεση του 1995 (4), την οποία υπέβαλε η Επιτροπή σύμφωνα με το άρθρο 130 Σ της συνθήκης, προκύπτει ότι τα κοινοτικά προγράμματα έρευνας ενθαρρύνουν τη δημιουργία δικτύων συνεργασίας, οπότε αποφεύγεται η κατάτμηση των προσπαθειών και η άσκοπη αλληλεπικάλυψή τους 7 ότι οι πρόσφατες εξελίξεις επιφέρουν σημαντικές οικονομικές επιπτώσεις 7

ότι στη διεύρυνση του τετάρτου προγράμματος πλαισίου πρέπει να ληφθεί υπόψη η εξέλιξη των χρηματοδοτικών προοπτικών της Ευρωπαϊκής Ένωσης 7

ότι πρέπει να δοθεί ιδιαίτερη προτεραιότητα στις δράσεις που μπορούν να βελτιώσουν τη συνεργασία ή τον συντονισμό μεταξύ ερευνητικών δραστηριοτήτων κρατών μελών (5) 7

ότι η συλλογιστική που αναπτύσσεται στις επιχειρησιακές μονάδες έρευνας και βιομηχανίας (Task forces) που συνέστησε η Επιτροπή (6), συμβάλλει στη βελτιωμένη ιεράρχηση των ερευνητικών προτεραιοτήτων σε συνεννόηση με τη βιομηχανία, συμπεριλαμβανομένων των ΜΜΕ και των χρηστών 7 ότι οδηγεί σε καλύτερο συντονισμό και εστίαση των προσπαθειών και των διαθέσιμων μέσων σε όλη την Ένωση 7 ότι σκοπό έχει να διαμορφώσει ένα περιβάλλον ευνοϊκό προς την καινοτομία 7

ότι επιβάλλεται να τεθούν σε εφαρμογή έργα έρευνας, τεχνολογικής ανάπτυξης και επίδειξης (ονομαζόμενα στο εξής δραστηριότητες «ETA») σε θέματα κοινοτικού ενδιαφέροντος, τα οποία να ανταποκρίνονται στις επείγουσες ανάγκες με βάση τον ταχύ ρυθμό ανάπτυξης της τεχνολογίας και τα οποία συμβάλλουν στην ενίσχυση της ανταγωνιστικότητας της βιομηχανίας και της απασχόλησης στην Κοινότητα 7 ότι τα θέματα αυτά καλύπτουν: τον τομέα της αεροναυπηγικής, της αυτοκινητοβιομηχανίας, τα εκπαιδευτικά λογισμικά πολυμέσων, τα πολλαπλά μέσα μεταφορών και τη διαλειτουργικότητά τους, τα περιβάλλον, τις βιοτεχνολογίες, τους συρμούς και τα σιδηροδρομικά συστήματα και τα ναυτιλιακά συστήματα του μέλλοντος 7

ότι, για να επιτευχθούν οι επιστημονικοί και τεχνολογικοί στόχοι των έργων αυτών, η εφαρμογή του προγράμματος πλαισίου μέσω σχετικών ειδικών προγραμμάτων πρέπει να οδηγήσει σε αυξημένη προσπάθεια συνεργασίας και συντονισμού στις δραστηριότητες που προβλέπονται στην πρώτη δράση του τετάρτου προγράμματος πλαισίου (1994-1998) και σε ενίσχυση ορισμένων από αυτές 7 ότι, για να φθάσει η εν λόγω ενίσχυση στην αναγκαία κρίσιμη μάζα που θα επιτρέψει την καλύτερη ολοκλήρωση των σημερινών θεμάτων και για να αποβεί αποτελεσματική, πρέπει να επικεντρωθούν τα μέσα στα πέντε πρωτεύοντα θέματα που καλύπτουν: τον τομέα της αεροναυπηγικής, της αυτοκινητοβιομηχανίας, των εκπαιδευτικών λογισμικών πολυμέσων, τα πολλαπλά μέσα μεταφοράς και τη διαλειτουργικότητά τους και το περιβάλλον (ιδίως το νερό) 7

ότι η επιτροπή επιστημονικής και τεχνολογικής έρευνας (Crest) εξέδωσε τη γνώμη της,

ΑΠΟΦΑΣΙΖΟΥΝ:

Άρθρο μόνο

1. Η απόφαση αριθ. 1110/94/ΕΚ, η οποία αναπροσαρμόστηκε με την απόφαση . . ./96/ΕΚ του Ευρωπαϊκού Κοινοβουλίου και του Συμβουλίου της . . ./1996, τροποποιείται ως εξής:

- Το άρθρο 1 παράγραφος 3 αντικαθίσταται από το εξής κείμενο:

«Το μέγιστο συνολικό ποσό της χρηματοδοτικής συμμετοχής της Κοινότητας στο τέταρτο πρόγραμμα πλαίσιο ανέρχεται σε 12 359 εκατομμύρια Ecu.»

2. Το παράρτημα I αντικαθίσταται από το παράρτημα I της παρούσας απόφασης.

3. Το παράρτημα III «επιστημονικοί και τεχνολογικοί στόχοι» συμπληρώνεται από το παράρτημα II της παρούσας απόφασης.

(1) Γνώμη του Ευρωπαϊκού Κοινοβουλίου της . . .

(2) ΕΕ αριθ. L 126 της 18. 5. 1994.

(3) ΕΕ αριθ. . . . της . . . 1996.

(4) COM(95) 443 τελικό.

(5) COM(94) 438 της 19. 10. 1994.

(6) SEC(95) 1824.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) Εκ των οποίων 639 εκατομμύρια Ecu για τον επιχειρησιακό προϋπολογισμό του ΚΚΕρ.

(2) Εκ των οποίων 96 εκατομμύρια Ecu για προγραμματισμένες δραστηριότητες επιστημονικής και τεχνικής υποστήριξης που είναι κατάλληλες για ανταγωνιστική προσέγγιση.

(3) Εκτός των κεφαλαίων που είναι διαθέσιμα για την τρίτη δράση, θα διατεθεί κατά μέσον όρο 1 % του συνολικού προϋπολογισμού του τέταρτου προγράμματος-πλαισίου για τη διάδοση και βελτιστοποίηση των αποτελεσμάτων στα πλαίσια της πρώτης δράσης. Θα εξασφαλιστεί ο στενός συντονισμός των δραστηριοτήτων διάδοσης και βελτιστοποίησης που εκτελούνται βάσει των ειδικών προγραμμάτων της πρώτης δράσης με τις δραστηριότητες που εκτελούνται βάσει της τρίτης δράσης.

(4) Εκ των οποίων 40 εκατομμύρια Ecu για ad hoc επιστημονική και τεχνική υποστήριξη άλλων κοινοτικών πολιτικών που θα χορηγηθούν επί ανταγωνιστικής βάσεως.

(5) Εγκρίνεται παράλληλα με το παρόν πρόγραμμα, ένα πρόγραμμα-πλαίσιο (1994-1998) για τις δράσεις έρευνας και εκπαίδευσης για την Ευρωπαϊκή Κοινότητα Ατομικής Ενέργειας, με το ποσό 1 441 εκατομμυρίων Ecu 7 το ποσό για το σύνολο των κοινοτικών δράσεων ETA ανέρχεται σε 13 800 εκατομμύρια Ecu.

(6) Προγράμματα έρευνας σχετικά με το περιβάλλον διεξάγονται επίσης στα πλαίσια ορισμένων άλλων γραμμών της πρώτης δράσης, ιδίως στους τομείς βιομηχανικής τεχνολογίας, ενέργειας και μεταφορών.

ΠΑΡΑΡΤΗΜΑ II

Επιστημονικοί και τεχνολογικοί στόχοι

Το παράρτημα III της απόφασης αριθ. 1110/94/ΕΚ διατηρείται και συμπληρώνεται ως εξής:

i) πριν την προτελευταία παράγραφο του εισαγωγικού τμήματος προστίθεται το εξής κείμενο:

«Επιπλέον, θα εφαρμοστεί στοχοθετημένη προσέγγιση για την επίλυση ορισμένων προβλημάτων που αντιμετωπίζει η βιομηχανία και η κοινωνία. Η προσέγγιση δεν θα είναι κατά τομείς αλλά θα αποτελέσει ένα τρόπο προώθησης της ανάπτυξης, της επίδειξης και πάνω από όλα της χρήσης διαφόρων τεχνολογιών γενικής φύσεως με ολοκληρωμένο τρόπο στις οποίες, ελλείψει κινήτρων από το δημόσιο, οι επιχειρήσεις δεν πρόκειται να επενδύσουν ή θα επενδύσουν καθυστερημένα.

Η προσέγγιση αυτή θα τεθεί σε εφαρμογή με δύο διαφορετικά και αλληλοσυμπληρούμενα μέσα:

- καλύτερη εστίαση και συντονισμό των υφιστάμενων δραστηριοτήτων, οι οποίες θα μπορούσαν να εμπεριέχουν, μεταξύ άλλων, αναδιάρθρωση των προγραμμάτων εργασίας, δημοσίευση κοινών ή ομαδοποιημένων προσκλήσεων υποβολής προτάσεων, "συστάδες" έργων που προκύπτουν σε διαφορετικά προγράμματα, ολοκλήρωση στοχοθετημένων έργων, σύνδεση με το EUREKA, ή/και συντονισμό με εθνικά προγράμματα,

- ενίσχυση δραστηριοτήτων σε ορισμένα πεδία ακολουθώντας μια παρόμοια προσέγγιση ούτως ώστε να ικανοποιηθούν πρωτεύοντα θέματα.»

ii) πριν την τελευταία παράγραφο του εισαγωγικού τμήματος προστίθεται το εξής κείμενο:

«Πρωτεύοντα θέματα

Η ευρωπαϊκή βιομηχανία παρουσιάζει αρκετά σημαντικά μειονεκτήματα σε σύγκριση με τους ισχυρούς ανταγωνιστές της. Παρά την υποσχόμενη ανάπτυξη της ενιαίας αγοράς, η ευρωπαϊκή έρευνα και βιομηχανία παραμένουν κατετμημένες λόγω των οικονομικών, πολιτιστικών και θεσμικών διαφορών μεταξύ των κρατών μελών. Χρειάζεται να αναπτυχθεί μια ολοκληρωμένη, επιχειρησιακή προσέγγιση έτσι ώστε οι δραστηριότητες έρευνας, ανάπτυξης και επίδειξης - τόσο σε κοινοτικό όσο και σε εθνικό επίπεδο, να ανταποκριθούν αποτελεσματικά στις απαιτήσεις της αγοράς και της πολιτικής και επομένως να υποστηριχθεί η βιομηχανική ανταγωνιστικότητα και η οικονομική απόδοση. Μια συνεργασία του είδους αυτού θα τονώσει τη συνέργεια σε όλα τα επίπεδα της αλυσίδας προσφοράς και θα προωθήσει την έρευνα που θα οδηγήσει στην καθιέρωση ενιαίων προτύπων.

Τα πρωτεύοντα θέματα και όλα τα μέσα που θα τεθούν σε εφαρμογή για την αντιμετώπισή τους αφορούν άμεσα τη βιομηχανία, συμπεριλαμβανομένων των ΜΜΕ, και τους πολίτες όλης της Ευρωπαϊκής Ένωσης. Οι δράσεις αυτές θα συσπειρώσουν, εστιάσουν και θα ενοποιήσουν τις ερευνητικές δραστηριότητες εντός του προγράμματος-πλαισίου και, ως εκ τούτου, θα συμβάλουν στην προστασία της απασχόλησης, στη βελτίωση της οικονομικής και κοινωνικής συνοχής και στη βελτίωση του συντονισμού της έρευνας, της τεχνολογικής ανάπτυξης και της επίδειξης (E & TA) εν γένει.

Αεροναυτική

Επειδή αντιμετωπίζουν όλο και σκληρότερο ανταγωνισμό στην αγορά αεροσκαφών εν γένει, τόσο η αεροναυπηγική βιομηχανία όσο και τα ερευνητικά ιδρύματα οδηγούνται σε μια διαδικασία αναδιάρθρωσης, αναγνωρίζοντας ότι η καλύτερη συνεργασία σε ευρωπαϊκή κλίμακα καθίσταται όλο και πιο αναγκαία για να βελτιωθεί η ανταγωνιστικότητά τους. Ωστόσο, η βελτίωση της ανταγωνιστικότητας απαιτεί πολλαπλά μέτρα: ικανή τεχνολογία, νέες διεργασίες, καλύτερα εργαλεία σχεδιασμού, νέα πρότυπα για την ανταλλαγή δεδομένων, νέα προσόντα σε κάθε πεδίο. Κανένα πρόγραμμα δεν μπορεί να φέρει όλα αυτά τα οφέλη - τα οφέλη αυτά μπορούν να επιτευχθούν μόνο με ολοκληρωμένη δέσμη μέτρων, τα οποία από κοινού θα βοηθήσουν τις επιχειρήσεις (και τις ΜΜΕ) μεμονωμένα και συλλογικά να εργασθούν από κοινού στη σύνθετη αλυσίδα της προσφοράς. Ο ρόλος της ΕΕ είναι ουσιαστικός για να ενθαρρυνθεί καλύτερος συντονισμός μεταξύ των τόσο πολλών προγραμμάτων E & TA στο πεδίο της πολιτικής αεροναυτικής στην Ευρώπη και για να χρηματοδοτηθούν προγράμματα, των οποίων τα αντίστοιχα στις Ηνωμένες Πολιτείες τυγχάνουν περίπου τέσσερις φορές υψηλότερης χρηματοδότησης.

Στη σημερινή πρόκληση εμπεριέχονται τρεις κεντρικοί βιομηχανικοί και τεχνολογικοί στόχοι: εφαρμογή προηγμένων τεχνολογιών για τη μείωση των κύκλων σχεδιασμού και παραγωγής και του κόστους κατά 30 % με τη χρήση σύγχρονων τεχνικών κατανεμημένης σύντονης μηχανικής ούτως ώστε να αρθούν τα εμπόδια μεταξύ εταιρειών και να βελτιωθεί η αποτελεσματικότητα της αλυσίδας προσφοράς σε όλο το δίκτυο της αεροναυτικής 7 ανάπτυξη, επίδειξη και επικύρωση τεχνολογιών που βελτιώνουν τη γενική απόδοση του αεροσκάφους του μέλλοντος και επομένως μειώνουν ουσιαστικά το κόστος λειτουργίας του κατά 25 % ενώ παράλληλα βελτιώνουν την ασφάλεια 7 και μείωση των περιβαλλοντικών επιπτώσεων των αεροσκαφών, π.χ. μείωση των εκπεμπόμενων αερίων και ελαχιστοποίηση του θορύβου από τους κινητήρες και τις αεροτομές, και στο εσωτερικό του θαλάμου του αεροσκάφους. Μια τέτοια αεροναυτική τεχνολογία θα αποφέρει εκτενή οφέλη σε πολλά πεδία, π.χ. στα υλικά, τις δομές, την επεξεργασία δεδομένων, το σχεδιασμό, τις μεθοδολογίες, τα ηλεκτρονικά, την τηλεματική, την παραγωγή ηλεκτρικής ενέργειας, την ενοποίηση των συστημάτων, τις τεχνολογίες μεταποίησης κ.λπ. Επιπλέον, οι ορθές πρακτικές θα διαδοθούν όσο το δυνατόν ευρύτερα σε ολόκληρη την αλυσίδα προσφοράς του αεροναυτικού κλάδου με σκοπό τη μετατροπή των γνώσεων σε βιομηχανική δυναμικότητα, τη βελτίωση της αποτελεσματικότητας και της ευελιξίας και την όσο το δυνατόν μεγαλύτερη μείωση του αντικτύπου των αεροσκαφών στο περιβάλλον.

Η Ευρωπαϊκή Ένωση μπορεί να παράσχει υποστήριξη στις προσπάθειες της βιομηχανίας αυτής μακροπρόθεσμα μέσω των υπαρχόντων ερευνητικών προγραμμάτων της, και ιδίως μέσω των προγραμμάτων για τις τεχνολογίες των πληροφοριών και για τις βιομηχανικές τεχνολογίες και τεχνολογίες υλικών. Ωστόσο, υπάρχουν κενά, ειδικά στον συντονισμό συναφών δραστηριοτήτων και στην ταχεία εφαρμογή των αποτελεσμάτων των δράσεων E & TA. Στο πλαίσιο των ειδικών προγραμμάτων έρευνας πρέπει να δρομολογηθούν επιλεγμένα έργα επίδειξης ευρείας κλίμακας, τα οποία μπορούν να έχουν ρεαλιστική εφαρμογή μόνο σε ευρωπαϊκό επίπεδο, συμπεριλαμβανομένου του δικτύου όλων των εταιρειών εφοδιασμού και των χρηστών 7 τα έργα αυτά πρέπει να συνοδεύονται από σχετικές δραστηριότητες διάδοσης/κατάρτισης σε όλα τα επίπεδα της αλυσίδας σχεδιασμού και παραγωγής, όπως επίσης σε όσους παρέχουν υπηρεσίες και σε όσους ασχολούνται με την υποδομή σε όλη την Ευρωπαϊκή Ένωση. Επιπλέον, θα μπορούσαν να αναληφθούν ειδικές δραστηριότητες σε συνεργασία με τρίτες χώρες.

Εκπαιδευτικό λογισμικό με πολυμέσα

Τα συστήματα εκπαίδευσης και κατάρτισης στην Ευρώπη έχουν να αντιμετωπίσουν μια τριπλή πρόκληση: να προετοιμάσουν τους ευρωπαίους πολίτες ούτως ώστε να συμμετάσχουν πλήρως στην κοινωνία των πληροφοριών 7 να ανταποκριθούν στις εκπαιδευτικές ανάγκες και ανάγκες κατάρτισης του αυξανόμενου και ποικιλόμορφου όγκου εκπαιδευομένων, ο οποίος περιλαμβάνει από αποφοίτους έως ειδικευμένες κατηγορίες όπως τα άτομα με ειδικές ανάγκες και οι εκπαιδευόμενοι σε αγροτικές κοινότητες 7 και να βελτιωθεί η οικονομική και παιδαγωγική τους απόδοση, διότι αυτή η αυξανόμενη και ποικιλόμορφη ζήτηση δεν μπορεί να συνδυασθεί με πρόσθετους πόρους.

Τα εκπαιδευτικά πολυμέσα - χάρις ιδίως στις δυνατότητες διάδρασης που παρουσιάζουν - προσφέρουν μια πραγματική ευκαιρία αντιμετώπισης των προκλήσεων αυτών. Αυτό έχουν ήδη αποδείξει, σε περιορισμένο βαθμό, κάποια πιλοτικά πειράματα στην πρωτοβάθμια και δευτεροβάθμια εκπαίδευση, οι νέες εκπαιδευτικές προσεγγίσεις που εφαρμόζονται στις εταιρείες υψηλής τεχνολογίας, και η δημιουργούμενη αγορά υπηρεσιών που βασίζονται στα εκπαιδευτικά πολυμέσα κατ' οίκον, σε απευθείας ή μη σύνδεση.

Οι σχετικές βιομηχανίες, μεταξύ των οποίων και μεγάλος αριθμός ΜΜΕ, θα πρέπει να κατακτήσουν μια θέση σε μια παγκόσμια αγορά η οποία, μέχρι τα τέλη του αιώνα, θα παρέχει υψηλής ποιότητας και χαμηλού κόστους υπηρεσίες με χρήση εκπαιδευτικών πολυμέσων, χάρις σε πιο εύχρηστα συστήματα πολυμέσων και στην πτώση των τιμών του υλικού και των τιμολογίων των τηλεπικοινωνιών.

Ο προϋπολογισμός που διαθέτει η κοινοτική έρευνα στον τομέα των εκπαιδευτικών πολυμέσων για να αντιμετωπίσει αυτές τις βιομηχανικές και κοινωνικές προκλήσεις είναι ανεπαρκής. Ο προϋπολογισμός αυτός θα πρέπει να ενισχυθεί ούτως ώστε να παράσχει στην ευρωπαϊκή βιομηχανία τη δυνατότητα να αναπτύξει και να επικυρώσει τα συστήματα, υπηρεσίες και λογισμικά πολυμέσων του μέλλοντος. Όσον αφορά τα λογισμικά πολυμέσων, αυτά θα πρέπει να είναι ανταγωνιστικά σε παγκόσμια κλίμακα, να λαμβάνουν υπόψη την πολιτισμική και γλωσσική ποικιλομορφία της Ευρώπης και να καλύπτουν τις ανάγκες των εκπαιδευτικών και των εκπαιδευομένων. Οι δραστηριότητες αυτές θα πρέπει να εντάσσονται στο γενικό πλαίσιο της κοινωνίας των πληροφοριών μέσω της επικύρωσης και επίδειξης νέων εφαρμογών πολυμέσων σε άλλες γεωγραφικές περιοχές, με στόχο ιδίως την ενίσχυση της συνεργασίας με τις αναπτυσσόμενες χώρες.

Δραστηριότητες E & TA στην αυτοκινητοβιομηχανία

Οι ανησυχίες όσον αφορά την αύξηση των οδικών μεταφορών και των επιζήμιων επιπτώσεών τους αυξάνονται συνεχώς. Απαιτούνται άμεσες λύσεις για να μετριασθεί η ρύπανση από τις αστικές μεταφορές και η συμφόρηση εκεί όπου υπάρχει μεγαλύτερη πυκνότητα πληθυσμού, και για να εξασφαλιστεί μακροπρόθεσμα οριστική λύση. Το μεγαλύτερο μέρος των εκπομπών NOx προέρχεται από τις οδικές μεταφορές ενώ, ανάλογα με τον τύπο του οχήματος, τα αυτοκίνητα ευθύνονται για το μεγαλύτερο μέρος των εκπομπών CO. Χρειάζεται μια λογική λύση που θα λαμβάνει υπόψη τις επιπτώσεις σε όλον τον πλανήτη και θα αποδέχεται εναλλακτικές τεχνολογίες.

Επιδιωκόμενος στόχος είναι η συνεργασία μεταξύ της βιομηχανίας, συμπεριλαμβανομένων των ΜΜΕ, και των δημόσιων αρχών για την προώθηση νέων τεχνολογικών αρχών σχεδιασμού των οχημάτων και του περιβάλλοντος λειτουργίας τους, οι οποίες θα διαπνέονται από τις πολιτικές της Ευρωπαϊκής Ένωσης για τις μεταφορές, την ενέργεια και το περιβάλλον ενώ ταυτόχρονα θα σέβονται τις κοινωνικές ανάγκες και θα συμβάλουν στη βιομηχανική ανταγωνιστικότητα. Υπάρχει ήδη ευρεία συναίνεση όσον αφορά τις πλέον υποσχόμενες τεχνολογικές επιλογές, τις επιδόσεις και τους περιβαλλοντικούς στόχους. Η έρευνα στο πλαίσιο συνεργασίας θα πρέπει να επειγόντως εστιασθεί σε τεχνολογικές καινοτομίες που θα επιτρέψουν το σχεδιασμό οχημάτων εξαιρετικά χαμηλών (ULEV) ή μηδενικών εκπεμπόμενων ρύπων καθώς και της απαραίτητης υποδομής. Ο στόχος θα μπορούσε να επιτευχθεί με την ανάπτυξη τεχνολογιών όπως π.χ.: υβρίδια οχήματα, ηλεκτροκίνητα οχήματα, μηχανισμοί αποθήκευσης/μετατροπής της ενέργειας (στοιχεία καυσίμου, συσσωρευτές), βασικές συναφείς τεχνολογίες (ηλεκτρονική, ελαφρά υλικά, τηλεματική κ.λπ.), νέα γενιά κινητήρων εσωτερικής καύσεως και κινητήρες τροφοδοτούμενοι από νέα καύσιμα (βιολογικά καύσιμα, υδρογόνο, φυσικό αέριο, κ.λπ.). Η δράση έχει ως στόχο να εστιάσει τις προσπάθειες στα κύρια τεχνολογικά εμπόδια για την ανάπτυξη οχημάτων που να είναι όχι μόνο καθαρά, ασφαλή, αποδοτικά από άποψη ενέργειας και "ευφυή" αλλά και αποδοτικά στην κατασκευή και τη χρήση τους καθόλη τη διάρκεια του κύκλου ζωής τους, τα οποία και απαιτούν πρόσθετη E & TA, περιλαμβανομένων και δράσεων επίδειξης. Προτεραιότητα θα δοθεί στα συστήματα πρόωσης, που κρίνονται ότι έχουν τον υψηλότερο πιθανό αντίκτυπο από άποψη συνολικού λόγου κόστους/οφέλους στο περιβάλλον και τη βιομηχανία.

Σε αρκετά ειδικά προγράμματα του τετάρτου προγράμματος πλαισίου υπάρχει πεδίο να ικανοποιηθούν ορισμένες σημαντικές ανάγκες E & TA. Ωστόσο, χρειάζεται αξιόλογη πρόσθετη E & TA και επίδειξη σε στρατηγικά σημαντικές προτεραιότητες και για να καταρτισθεί συνεκτικό πλαίσιο για συγκριτική εκτίμηση διαφόρων τεχνολογικών και πολιτικών επιλογών.

Συνδυασμένες μεταφορές και διαλειτουργικότητα

Για να ελαχιστοποιηθούν τα αρνητικά αποτελέσματα της κυκλοφοριακής συμφόρησης, της ρύπανσης και των ατυχημάτων, η κοινή πολιτική μεταφορών αποσκοπεί στην αειφόρο κινητικότητα με την επίτευξη της καλύτερης δυνατής ισορροπίας μεταξύ των διαφόρων μέσων μεταφοράς και της πλέον αποτελεσματικής και αειφόρου εκμετάλλευσης της δυναμικότητας των υφιστάμενων υποδομών στον τομέα των μεταφορών. Οι συνδυασμένες μεταφορές προσφέρουν τεράστιο δυναμικό βελτίωσης στην απόδοση των ευρωπαϊκών μεταφορικών συστημάτων. Μια αύξηση των λειτουργιών αυτών θα μπορούσε να τονώσει την ανάπτυξη και την αναδιάρθρωση των μεταφορών στην Ευρωπαϊκή Ένωση και των βιομηχανιών μεταφορικού υλικού, ιδίως των ΜΜΕ, και, στα κράτη μέλη, θα μπορούσε επίσης να ελαφρύνει το οικονομικό βάρος που συνεπάγονται οι υποδομές.

Η γενική εικόνα περιλαμβάνει ένα ολοκληρωμένο μεταφορικό σύστημα που παρέχει αποδοτικές από άποψη κόστους υπηρεσίες από πόρτα σε πόρτα με απρόσκοπτη μεταφορά εμπορευμάτων και επιβατών από το ένα μεταφορικό μέσο στο άλλο. Η επίτευξη του συστήματος αυτού απαιτεί πλήρη ισορροπία μεταξύ, αφενός, ανταγωνιστικού περιβάλλοντος με βάση την αγορά και, αφετέρου, συντονισμό μεταξύ μεταφορέων, εκείνων που παρέχουν την υποδομή, των προμηθευτών συστημάτων, των δημοσίων αρχών και των χρηστών των μεταφορικών μέσων. Κύρια θέματα όπως η διαλειτουργικότητα, ο σχεδιασμός των σημείων μεταφοράς και οι τεχνολογίες μεταφόρτωσης, η διαχείριση της κυκλοφορίας, τα συστήματα πληροφόρησης, η οργάνωση και η επιχειρησιακή στρατηγική πρέπει να επιλυθούν μέσω της έρευνας και της επίδειξης εφόσον πρέπει να επιτευχθεί ο γενικότερος στόχος. Οι ανάγκες του σιδηροδρομικού τομέα θα τύχουν ιδιαίτερης προσοχής.

Προς το παρόν, η έρευνα σχετικά με τα πολλαπλά μέσα μεταφοράς παρουσιάζει έλλειψη πόρων και είναι κατετμημένη μεταξύ και εντός πολλών προγραμμάτων της Ευρωπαϊκής Ένωσης. Αποτέλεσμα είναι να μην μπορεί να επιτευχθεί επίδειξη σημαντικού μεγέθους. Χρειάζεται μαι "κρίσιμη μάζα" δραστηριοτήτων E & TA και στον τομέα των επιβατικών μεταφορών και στον τομέα των εμπορευματικών μεταφορών, δίνοντας μεγαλύτερη έμφαση σε έργα επίδειξης, ούτως ώστε να επιτευχθούν απτά αποτελέσματα που μπορούν να έχουν σημαντικό αντίκτυπο στο δίκτυο των μεταφορών και στην ανταγωνιστικότητα των ευρωπαϊκών βιομηχανιών μεταφορικού υλικού. Η έρευνα θα εστιαστεί στην αποδοτικότητα των σημείων μετεπιβίβασης/μεταφόρτωσης, την αποδοτικότητα του δικτύου συνδυασμένων μεταφορών, τη χρήση της πληροφορικής για τη βελτίωση της ποιότητας των υπηρεσιών, σε βελτιωμένα μεταφορικά μέσα που θα ξεπερνούν τις παραδοσιακές (όσον αφορά τα μέσα μεταφοράς) αντιλήψεις της αγοράς και στην εκπαίδευση.

Περιβαλλοντική E & TA (νερό)

Η βιώσιμη παροχή νερού έχει αποβεί επείγον θέμα στην Ευρωπαϊκή Ένωση, στα άμεσα γειτνιάζοντα κράτη της Μεσογείου και της Μέσης Ανατολής, καθώς και σε όλο τον κόσμο. Η αύξηση των πληθυσμών και η οικονομική ανάπτυξη οδήγησαν σε έλλειψη ισορροπίας μεταξύ της προσφοράς και της ζήτησης πόρων, σε υποβάθμιση της ποιότητας του νερού, σε υπερεκμετάλλευση των πόρων και σε γενικές πιέσεις στο περιβάλλον που έχουν καταστρεπτικό αντίκτυπο στον κύκλο του νερού.

Η σημασία του θέματος αυτού και το γεγονός ότι ο κύκλος του νερού αντιπροσωπεύει απτό δεσμό μεταξύ των αυξανόμενα αλληλοεξαρτώμενων οικονομικών παραγόντων και ότι οι πολιτικές επηρεάζουν τον κύκλο του νερού σε διεθνή κλίμακα καθιστούν αναγκαία την ενίσχυση της κοινοτικής χρηματοδότησης στον τομέα E & TA. Επιπλέον, η Ευρωπαϊκή Ένωση επηρεάζει ήδη τη διαχείριση του νερού τόσο απευθείας (μέσω οδηγιών, χρηματοδότησης υποδομών κ.λπ.) όσο και έμμεσα (γεωργική, περιφερειακή και περιβαλλοντική πολιτική) κατά τρόπους που επέδρασαν σημαντικά στη φύση της ζήτησης τεχνολογιών και υπηρεσιών και ανάπτυξη της αγοράς νερού. Η κοινοτική E & TA πρέπει να βοηθήσει τις επιχειρήσεις και άλλους παράγοντες να ανταποκριθούν σε πρωτοβουλίες που αναλαμβάνονται στο πλαίσιο άλλων πολιτικών πεδίων. Πρέπει να συμβάλει στη μείωση των περιφερειακών ανισοτήτων στην απόδοση της τεχνολογίας και της διαχείρισης που αφορούν τα υδάτινα συστήματα και να επιλύσει τα συνεχιζόμενα προβλήματα της ρύπανσης των υδάτων και της υπερεκμετάλλευσής τους. Πρέπει επίσης να βοηθήσει στην ανεύρεση κατάλληλης λύσης στην περίπτωση ακραίων περιστατικών όπως η ανομβρία, η τυχαία ρύπανση ή οι πλημμύρες.

Η παγκόσμια αγορά ύδατος αναμένεται ότι θα τριπλασιασθεί κατά τα επόμενα δεκαπέντε χρόνια και ότι θα φθάσει περίπου τα 125 δισεκατομμύρια Ecu 7 για την πλήρη συμμετοχή όμως στην αγορά αυτή θα χρειαστεί να καταβληθούν προσπάθειες τόσο για την αναπροσαρμογή των τεχνολογιών όσο και για την οργάνωση της συνεργασίας. Όπως υποστηρίζουν διάφοροι εθνικοί και ευρωπαϊκοί φορείς που ασχολούνται με την έρευνα στο πεδίο των υδάτων, η Ευρώπη αποτελεί την έδρα αρκετών εταιρειών ύδατος του πλανήτη καθώς και υψηλής ποιότητας συστημάτων διαχείρισης των υδάτων. Είναι ουσιαστικό να ενισχυθεί και να διευρυνθεί αυτή η ευρωπαϊκή εμπειρογνωμοσύνη, λαμβανομένων υπόψη των πρόσφατων εξελίξεων και αναγκών σε διεθνή κλίμακα, και ανευρεθούν νέοι ευρωπαϊκοί τρόποι προσέγγισης της επιστημονικής και τεχνολογικής συνεργασίας στο πεδίο αυτό.

Στα ερευνητικά πεδία που παρουσιάζουν το μεγαλύτερο ενδιαφέρον περιλαμβάνονται η οικοτοξικολογία και η φυσική και χημεία της ρύπανσης 7 η παρακολούθηση και η αξιολόγηση των υδάτινων πόρων 7 η πρόληψη της διάδοσης της ρύπανσης μέσω του εδάφους, των ιζημάτων και των υδροφόρων οριζόντων 7 η απολύμανση και η αποκέντρωση ορισμένων εργασιών επεξεργασίας των αποβλήτων 7 η προώθηση της "ορθολογικής χρήσης" του ύδατος στη γεωργία και τη βιομηχανία μέσω της ανακύκλωσης και άλλων μεθόδων 7 η προσαρμογή των εργασιών επεξεργασίας των υδάτων στις ανάγκες των μικρότερων κοινοτήτων 7 εργαλεία για την πρόβλεψη και τη διαχείριση της ζήτησης και της προσφοράς και τη διαχείριση των υδρολογικών κινδύνων 7 νέες πηγές προσφοράς.

Βιοεπιστήμες: εμβόλια και ιογενείς ασθένειες

Τα οφέλη της έρευνας στα εμβόλια είναι μοναδικά εξαιτίας της δισδιάστασης φύσης τους: δράση και πρόληψη - δράση με την ενθάρρυνση των εταιρικών σχέσεων, της βιομηχανικής προόδου, της απασχόλησης και της ανάπτυξης νέων παρασκευασμάτων που χρησιμεύουν ως θεραπευτικοί παράγοντες κατά πολυάριθμων ασθενειών (π.χ. καρκίνος ή έρπης) και προωθούν την κοινωνική ευημερία 7 πρόληψη με την αποφυγή των ασθενειών (κάθε χρόνο προλαμβάνεται ο θάνατος τριών εκατομμυρίων παιδιών σε όλο τον κόσμο), του πόνου, δευτερογενών συμπτωμάτων, της απώλειας εργασίας, των δαπανών περίθαλψης και, τέλος, του πρώιμου θανάτου.

Οι κυβερνήσεις, η βιομηχανία και η επιστημονική κοινότητα κατέληξαν σε συμφωνία όσον αφορά τις ανάγκες και τις προτεραιότητες της E & TA στο πεδίο των εμβολίων και των ιογενών ασθενειών. Προσδιορίσθηκαν αρκετές σημαντικές προτεραιότητες για τις πιθανές τεχνολογικές εφαρμογές τους και για τον αντίκτυπό τους στην υγεία συνολικά. Βραχυπρόθεσμα οι προτεραιότητες αυτές είναι: ανάπτυξη νέων/βελτιωμένων εμβολίων κατά των ασθενειών που έχουν μέγιστες κοινωνικοοικονομικές συνέπειες, η βλεννογόνιος ανοσία, τα πειραματόζωα για ανάπτυξη εμβολίων, τα εμβόλια κατά του καρκίνου και άλλων χρόνιων ασθενειών, τα συστήματα εμβολιασμού και η παραγωγή εμβολίων στην Ευρώπη για τη διεξαγωγή της φάσης I και II των δοκιμών στον άνθρωπο, ένα ευρωπαϊκό σύστημα επιτήρησης και η υποστήριξη κοινών έργων ή/και συνεργατικών δραστηριοτήτων μεταξύ Κοινότητας και κρατών μελών.

Τα θέματα αυτά προβλέπονται στα ειδικά προγράμματα που έχουν ως αντικείμενο την ανάπτυξη εμβολίων, θα καταβληθούν δε προσπάθειες για να βελτιωθεί ο συντονισμός και η συγκέντρωση ειδικών πεδίων έρευνας και συνεπώς η αναπροσαρμογή ορισμένων δραστηριοτήτων ειδικών προγραμμάτων ούτως ώστε να έλθουν σε συμφωνία με τους κοινούς στόχους. Σκοπός είναι να επιτευχθεί μια ολιστική προσέγγιση στην E & TA των εμβολίων, εμφανής ενότητα και συνοχή προς τον πολίτη σε αυτόν τον αποφασιστικής σημασίας κλάδο βιομηχανικής ανάπτυξης και υγεία και ευημερία εν γένει.

Τα τρένα και σιδηροδρομικά δίκτυα του μέλλοντος

Κατά τα πρόσφατα έτη το μερίδιο των σιδηροδρόμων στην αγορά όλων των μεταφορών παρουσιάζει κάμψη. Το κόστος είναι πολύ υψηλό ενώ τα λειτουργικά συστήματα παρουσιάζουν έλλειψη ευελιξίας και προσανατολισμού προς την αγορά. Οι σιδηρόδρομοι όμως υφίστανται τη στιγμή αυτή επαναστατικές αλλαγές λόγω της απελευθέρωσης της αγοράς και της αυξανόμενης ανάγκης εναρμόνισης και διαλειτουργικότητας που απαιτούνται για ένα διευρωπαϊκό δίκτυο, συμπεριλαμβανομένης της βελτίωσης των συνδέσεων μεταξύ των κεντρικών και απομακρυσμένων περιφερειών και με τα δίκτυα της Κεντρικής και Ανατολικής Ευρώπης.

Ο μακροπρόθεσμος στόχος είναι η ανάπτυξη σιδηροδρομικών δικτύων που θα αποτελούν αποδοτικά στοιχεία του γενικού διευρωπαϊκού δικτύου μεταφορών και ολοκληρωμένων αστικών δικτύων και που θα παρέχουν υπηρεσίες που καλύπτουν τις ανάγκες τόσο των επιβατικών όσο και των εμπορευματικών μεταφορών. Η ικανότητα των σιδηροδρόμων να διακινούν μεγάλο αριθμό επιβατών και όγκο εμπορευμάτων με ασφάλεια, κατά τρόπο συμβατό με το περιβάλλον και με χρηστή χρήση της ενέργειας, προσφέρει σημαντικά πλεονεκτήματα. Τα προβλήματα της συμφόρησης, της ασφάλειας και της ρύπανσης που παρουσιάζουν άλλα μέσα μεταφορών μπορούν επομένως να αντισταθμιστούν σε μεγάλο βαθμό.

Προς το παρόν, στην Ευρωπαϊκή Ένωση η έρευνα που αφορά τους σιδηροδρόμους είναι και περιορισμένη σε όγκο και κατετμημένη. Πρέπει να ληφθούν περισσότερο υπόψη οι απαιτήσεις των χρηστών των σιδηροδρόμων και της βιομηχανίας εφοδιασμού. Η δεύτερη χρειάζεται να πραγματοποιήσει ιδιαίτερα σημαντικές περικοπές του κόστους για να παραμείνουν οι σιδηρόδρομοι ανταγωνιστικοί στις παγκόσμιες αγορές, και επομένως να υποστηριχθεί η απασχόληση στην Ένωση. Για να αντιμετωπισθεί ο υφιστάμενος κατακερματισμός, να βελτιωθεί η συνέργεια και να επιτευχθεί μια "κρίσιμη μάζα", χρειάζεται να βελτιωθούν οι συνέργειες και να δοθεί στο σιδηροδρομικό κλάδο, συμπεριλαμβανομένων των ΜΜΕ, η δυνατότητα να ανταποκριθεί καλύτερα στις ανάγκες της αγοράς. Για το σκοπό αυτό, η έρευνα σχετικά με τους σιδηροδρόμους θα πρέπει να εστιασθεί σε νέα πεδία όπως π.χ. το αρθρωτό τρένο υψηλής ταχύτητας, το μελλοντικό δίκτυο αστικών σιδηροδρόμων, η διαχείριση της κυκλοφορίας, η πληροφόρηση με πολυμέσα και τα ολοκληρωμένα συστήματα υλικοτεχνικής υποδομής, οι συνδυασμένες μεταφορές εμπορευματικών αμαξοστοιχιών σε πλοία, και η λύση του "ιδεατού εργοστασίου" για την παραγωγή σιδηροδρομικών οχημάτων και συνόλων.

Ναυτικά συστήματα του μέλλοντος

Οι ναυτικοί κλάδοι - ναυπηγική, ναυτιλία και θαλάσσιοι πόροι - είναι αποφασιστικής σημασίας τομείς από άποψη οικονομίας, εμπορίου και περιβάλλοντος. Η ναυπηγική βιομηχανία χρειάζεται να παράγει πλοία με περισσότερες επιδόσεις, συμβατά με το περιβάλλον, οικονομικά από άποψη ενέργειας και ασφαλή έτσι ώστε να αντιμετωπίσει τον διεθνή ανταγωνισμό που προέρχεται κυρίως από την Κορέα, την Ιαπωνία και στο εγγύς μέλλον από την Κίνα, όπως και από τις ανατολικοευρωπαϊκές χώρες. Το θαλάσσιο περιβάλλον είναι μια δυναμική πηγή μεγάλων ποσοτήτων ενέργειας και πρώτων υλών, παρουσιάζει δε σημαντικό ενδιαφέρον για την προστασία του περιβάλλοντος και τον ανεφοδιασμό σε ενέργεια.

Οι ναυτικοί κλάδοι αποτελούν το επίκεντρο ενός από τα έντεκα έργα της κοινωνίας των πληροφοριών που εγκρίθηκαν από τις χώρες της ομάδας των 7 το Φεβρουάριο του 1995 (Maris). Οι κλάδοι αυτοί θα πρέπει να περιλαμβάνονται στους πρωτεργάτες των κοινωνικών και βιομηχανικών αλλαγών που συνοδεύουν την καθιέρωση των τεχνολογιών των πληροφοριών και νέων επικοινωνιακών συστημάτων.

Η τεχνολογική και υλικοτεχνική έρευνα έχει ζωτική σημασία για το μέλλον των κλάδων αυτών. Η ανάπτυξη νέων τεχνολογιών θα οδηγήσει στον εκσυγχρονισμό της ναυπηγικής βιομηχανίας και της ναυτιλίας καθώς και στη βέλτιστη εκμετάλλευση των θαλάσσιων πόρων και επομένως θα βελτιώσει την ανταγωνιστικότητα, την ασφάλεια και την προστασία του περιβάλλοντος ενώ ταυτόχρονα θα διατηρηθούν οι θέσεις εργασίας. Οι δράσεις στο πεδίο αυτό θα συμβάλουν στην εξάλειψη της αλληλεπικάλυψης, στη βελτίωστη του συντονισμού και στη δημιουργία συνέργειας μεταξύ των υπαρχόντων κοινοτικών προγραμμάτων και των προγραμμάτων κρατών μελών και στην εξασφάλιση βέλτιστης αξιοποίησης των ερευνητικών δραστηριοτήτων σε συνεργασία με τους ναυτικούς κλάδους.»

iii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα ΠΡΩΤΗ ΔΡΑΣΤΗΡΙΟΤΗΤΑ 1. ΤΕΧΝΟΛΟΓΙΕΣ ΤΩΝ ΠΛΗΡΟΦΟΡΙΩΝ ΚΑΙ ΤΩΝ ΕΠΙΚΟΙΝΩΝΙΩΝ: Α. Εφαρμογές τηλεματικής κοινού ενδιαφέροντος:

«Για να αντιμετωπισθούν τα πρωτεύοντα θέματα, οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: εφαρμογές τηλεματικής για τη διαχείριση και την ασφάλεια των οδικών μεταφορών 7 για τη συνολική απόδοση, ασφάλεια και λειτουργικό κόστος των αεροσκαφών 7 για τις συνδυασμένες μεταφορές "από πόρτα σε πόρτα" 7 για την υλικοτεχνική υποδομή των θαλάσσιων μεταφορών, τα συστήματα διαχείρισης της κυκλοφορίας και του εμπορευματικού φορτίου των πλοίων, και τις ερευνητικές δραστηριότητες στο πλαίσιο του Maris 7 για τη διαχείριση της κυκλοφορίας στις σιδηροδρομικές μεταφορές 7 ανάπτυξη νέων πολυμέσων και εκπαιδευτικών εργαλείων και υπηρεσιών υψηλής ποιότητας, με μεγαλύτερη συμμετοχή εκπαιδευτικών φορέων, βιβλιοθηκών, μουσείων και εκδοτικών οίκων 7 ανάπτυξη τηλεματικών συστημάτων διαχείρισης των υδάτινων πόρων και της ρύπανσης του ύδατος.

Θα ενισχυθούν οι ακόλουθες ειδικές δραστηριότητες: ανάπτυξη ενεργού περιβαλλοντικού ελέγχου οχημάτων και συστημάτων ενεργητικής ασφαλείας και πληροφοριών για νέες σχεδιαστικές αντιλήψεις αυτοκινήτων 7 ανάπτυξη και επίδειξη τηλεματικών εφαρμογών εστιασμένων σε βελτιωμένα αεροσκάφη από άποψη απόδοσης και ασφάλειας 7 εργαλεία για τερματικούς σταθμούς συνδυασμένων μεταφορών, για λειτουργίες δικτύου και για συστήματα πληροφόρησης και πληρωμών 7 μεγάλης κλίμακας πειραματισμός σε καινοτόμους εκπαιδευτικές υπηρεσίες, έρευνα και επίδειξη σε τηλεματικές υπηρεσίες κατάρτισης των εκπαιδευτικών, ανάπτυξη και επικύρωση εκπαιδευτικού υλικού και υπηρεσιών με χρήση πολυμέσων.»

iv) Μετά το υπάρχον κείμενο, προστίθεται το ακόλουθο κείμενο μετά την επικεφαλίδα 1.Γ Τεχνολογίες των πληροφοριών:

«Για να αντιμετωπισθούν τα πρωτεύοντα θέματα, οι δραστηριότητες που ακολουθούν θα αποτελέσουν το αντικείμενο μεγαλύτερης εστίασης και συγκέντρωσης: στιβαροί ηλεκτρονικοί αισθητήρες, επεξεργαστές και εφαρμογές για βελτιστοποιημένη διαχείριση οχημάτων και εκπομπών και ολοκληρωμένες αρχιτεκτονικές ανοικτού συστήματος 7 εργαλεία ανταλλαγής πληριοφορών και σύντονης μηχανικής στο πλαίσιο του δικτύου εφοδιασμού της αεροναυπηγικής βιομηχανίας 7 καινοτόμα εργαλεία γενικής ερφαρμογής και βάσεις για την εκπαίδευση και την κατάρτιση 7 τεχνολογίες που διευκολύνουν τον σχεδιασμό, την παραγωγή και τον ποιοτικό έλεγχο των υλικών πολυμέσων για επαγγελματίες 7 ερευνητικές δραστηριότητες του Maris όπως π.χ. το πρόγραμμα Marvel 7 κατανεμημένη βιομηχανική υλικοτεχνική υποδομή για τη βιομηχανία εφοδιασμού στον τομέα των σιδηροδρόμων.

Οι ειδικές δραστηριότητες που ακολουθούν θα ενισχυθούν: σχεδιασμός και ανάπτυξη συστημάτων ηλεκτρονικού ελέγχου οχημάτων 7 λογισμική έρευνα για μια συστηματική προσέγγιση με στόχο τη λειτουργική και υλική ενοποίηση κατασκευαστικών στοιχείων, δικτύων και επιχειρηματικών διαδικασιών για τη βελτίωση των δραστηριοτήτων από κοινού σχεδιασμού με τους προμηθευτές κατασκευαστικών στοιχείων. Επίδειξη διαδικασιών και εργαλείων στις τεχνολογίες των πληροφοριών για την υποστήριξη της κατανεμημένης σύντονης μηχανικής και την αύξηση της απόδοσης των αεροσκαφών 7 αναβάθμιση των κέντρων υποστήριξης των πολυμέσων για την ανάδειξη εκπαιδευτικών πολυμέσων, της διαλειτουργικότητας των συστημάτων παράδοσης μαθημάτων και βάσεων.»

v) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 2. ΒΙΟΜΗΧΑΝΙΚΕΣ ΤΕΧΝΟΛΟΓΙΕΣ Α. Συστήματα σχεδιασμού, μηχανικής και παραγωγής και διαχείριση του ανθρώπινου δυναμικού:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: βελτίωση της βιομηχανικής απόδοσης των δημόσιων οργανισμών που είναι αρμόδιοι για τα ύδατα, διατήρηση του νερού στις βιομηχανικές διεργασίες και προσαρμογή των τεχνολογιών των υδάτων στις ανάγκες των μικρών επιχειρήσεων.

Οι ειδικές δραστηριότητες που ακολουθούν θα ενισχυθούν: έρευνα και επίδειξη στο πεδίο των καθαρών τεχνολογιών για την επεξεργασία, επαναχρησιμοποίηση και διατήρηση των υδάτων και για την πρόληψη της διάδοσης της ρύπανσης 7 έρευνα για την επέκταση της εφαρμογής των τεχνολογιών αφαλάτωσης.»

vi) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 2.Γ. Τεχνολογίες μεταφορικών μέσων:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: μεθοδολογίες σχεδιασμού και διεργασίες με στόχο τη μείωση του κόστους ανάπτυξης των αεροσκαφών 7 υλικά που συμβάλλουν στην αύξηση της απόδοσης ή τη μείωση του περιβαλλοντικού αντικτύπου των αεροσκαφών 7 ανάπτυξη και επίδειξη τεχνολογίας με σκοπό τη βελτίωση της λειτουργικής απόδοσης των αεροσκαφών και τη μείωση του θορύβου και των εκπομπών από τα αεροσκάφη 7 βελτιστοποιημένοι κινητήρες εσωτερικής καύσης για υβριδικά οχήματα που διαθέτουν προηγμένα συστήματα μετάδοσης της κίνησης 7 ελαφρά αμαξώματα προσαρμοσμένα στις απαιτήσεις μηχανισμών αποθήκευσης/μετατροπής εναλλακτικής ενέργειας 7 τεχνολογίες σχεδιασμού, μηχανικής και παραγωγής για τη βελτίωση της ανταγωνιστικότητας/παραγωγικότητας της ναυπηγικής βιομηχανίας 7 ασφάλεια των πλοίων (στο στάδιο του σχεδιασμού καθώς και λειτουργική ασφάλεια) και βελτίωση της διεπαφής μεταξύ του πλοίου και της ακτής (π.χ. διαχείριση εμπορευμάτων) 7 επίδειξη ολοκλήρωσης των προηγμένων τεχνολογιών στα αρθρωτά σιδηροδρομικά οχήματα, τεχνολογίες τεχνολογιών αποβαθρών και μεταφόρτωσης.

Θα ενισχυθούν οι ακόλουθες ειδικές δραστηριότητες: επίδειξη ανάπτυξης υλικών και τεχνολογίας για τη βελτίωση της απόδοσης των αεροσκαφών (ιδίως, άτρακτος, κινητήρας και συστήματα) και τη μείωση του αντικτύπου στο περιβάλλον 7 μεθοδολογίες σχεδιασμού, επίδειξη κατανεμημένης σύντονης μηχανικής και διεργασίες με στόχο τη μείωση του κόστους ανάπτυξης και κατασκευής των αεροσκαφών 7 ολοκληρωμένες διεργασίες σχεδιασμού και κατασκευής για μηχανισμούς αποθήκευσης/μετατροπής της ενέργειας και καθαρούς κινητήρες εσωτερικής καύσης 7 ανάπτυξη υλικών και τεχνολογίας για ελαφρά, αεροδυναμικά αμαξώματα 7 ανάπτυξη τεχνολογίας για ειδικό εξοπλισμό συνδυασμένων μεταφορών, μονάδων συνδυασμένων εμπορευματικών μεταφορών και ενοποίηση των συνδυασμένων μεταφορών.»

vii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 2.Δ. Έρευνα συνδεόμενη με πρότυπα, μετρήσεις και δοκιμές:

«Για να αντιμετωπισθούν πρωτεύοντα θέματα οι ειδικές δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: το θέμα του νερού θα αποτελέσει στόχο έρευνας σε συνδυασμό με άλλες κοινοτικές πολιτικές.

Οι ειδικές δραστηριότητες που ακολουθούν θα ενισχυθούν: συνεργασία μεταξύ βιομηχανικών και άλλων παραγόντων, ιδιαίτερα στους τομείς της εναρμόνισης των μεθόδων μέτρησης και δοκιμών και της ανάπτυξης προτύπων ανταποκρινόμενων σε απαιτήσεις ποιότητας στο πεδίο των υδάτων.»

viii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 3. ΠΕΡΙΒΑΛΛΟΝ: Α. Φυσικό περιβάλλον, ποιότητα περιβάλλοντος και μεταβολές στον πλανήτη:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: έρευνα που αφορά τις επιπτώσεις των εκπομπών από τα οχήματα στο περιβάλλον 7 έρευνα που συνδέεται με τις περιβαλλοντικές επιπτώσεις των εκπομπών από τα αεροσκάφη 7 κατασκευή σκαφών συμβατών με το περιβάλλον, Safemar 7 αξιολόγηση των υδάτινων πόρων και της διατάραξης του οικοσυστήματος σε σχέση με την ρύπανση/διαχείριση των υδάτων.

Οι ειδικές δραστηριότητες που ακολουθούν θα ενισχυθούν: επίδειξη μοντέλων για την πρόβλεψη των επιπτώσεων από τις ατμοσφαιρικές εκπομπές των αεροσκαφών 7 στρατηγική έρευνα για την ποσοτική και ποιοτική αξιολόγηση υφιστάμενων και μελλοντικών υδάτινων πόρων 7 μέθοδοι ανάλυσης των επιπτώσεων της χρησιμοποίησης/ρύπανσης, όρια εκμετάλλευσης υφιστάμενων και νέων υδάτινων πηγών 7 μοντέλα και εργαλεία για την αειφόρο διαχείριση των υδάτων και των περιπτώσεων κρίσης (πλημμύρες, ξηρασία) 7 ανάπτυξη και εφαρμογή τεχνικών εξ αποστάσεως ανίχνευσης.»

ix) Mετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 3.Β. Νέες τεχνολογίες προστασίας του περιβάλλοντος:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: περιβαλλοντικές τεχνολογίες συνδεόμενες με το νερό: πρόληψη της ρύπανσης και απολύμανση.

Οι ακόλουθες ειδικές δραστηριότητες θα ενισχυθούν: έρευνα σχετικά με τους μηχανισμούς ρύπανσης και διάκρισή τους στα ύδατα, εδάφη, ιζήματα και υδροφόρους ορίζοντες και σχετικά με αντίστοιχες τεχνολογίες απολύμανσης.»

x) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 3.Γ. Επιστήμες και τεχνολογίες της θάλασσας:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: χρήση και εκμετάλλευση του θαλάσσιου βυθού, διαχείριση των παράκτιων περιοχών και των υφαλοκρηπίδων, περιλαμβανομένης της λειτουργικής πρόβλεψης.»

xi) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 3.Δ. Ανθρώπινη διάσταση των περιβαλλοντικών μεταβολών:

«Για να αντιμετωπισθούν πρωτεύοντα θέματα θα ενισχυθούν οι ακόλουθες δραστηριότητες: έρευνα για την ανάπτυξη ολοκληρωμένης ανάλυσης των κοινωνικοοικονομικών αλληλεπιδράσεων και τάσεων που επηρεάζουν το σύστημα των υδάτων.»

xii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 4. ΒΙΟΕΠΙΣΤΗΜΕΣ ΚΑΙ ΒΙΟΤΕΧΝΟΛΟΓΙΑ: Α. Βιοτεχνολογία:

«Για να αντιμετωπισθούν πρωτεύονται θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: εμβόλια κατά πολλών ασθενειών: βλεννογόνιος ανοσία και συστήματα εμβολιασμού.»

xiii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 4.Β. Βιοϊατρική και έρευνα στην υγεία:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: έρευνα στα εμβόλια κατά συγκεκριμένων λοιμωδών νόσων στην Ευρώπη 7 εμβόλια κατά του καρκίνου 7 πτυχές τυποποίησης, δικτύωσης, ασφάλειας και αποτελεσματικότητας των ζωικών μοντέλων που χρησιμοποιούνται στην ανάπτυξη εμβολίων 7 καινοτόμοι εναλλακτικές λύσεις in vitro.»

xiv) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 4.Γ. Γεωργία και αλιεία:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: παραγωγή εμβολίων σε φυτά μεγάλων καλλιεργειών 7 μέθοδοι γεωργικής και αγροτοβιομηχανικής παραγωγής που επιτρέπουν τη διατήρηση των υδάτων 7 βελτιστοποίηση και αξιοποίηση της αλιείας και της υδατοκαλλιέργειας, έργα Maris, συμπεριλαμβανομένου του Marsource.

Οι ακόλουθες ειδικές δραστηριότητες θα ενισχυθούν: έρευνα και επίδειξη σχετικά με την ορθολογική χρήση του νερού στη γεωργική και αγροτοβιομηχανική παραγωγή και με γεωργικές τεχνικές ικανές να συμβάλουν στην πρόληψη της ρύπανσης των υδροφόρων οριζόντων που προέρχεται από τη γεωργία.»

xv) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 5. ΕΝΕΡΓΕΙΑ:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: E & TA και επίδειξη για τους συσσωρευτές οχημάτων: συστήματα στοιχείου καυσίμου/μετουσίωσης για οχήματα 7 υποδομή ανεφοδιασμού/επανατροφοδοσίας με καύσιμο 7 προσομοίωση εκπομπών οχημάτων, συγκριτική εκτίμηση και ευρωπαϊκή βάση δεδομένων "χρηστής πρακτικής" για οχήματα με εναλλακτικά μέσα πρόωσης 7 επίδειξη έρευνας για την εξοικονόμηση ενέργειας που οδηγεί σε μεγαλύτερη απόδοση των αεροσκαφών ή σε μειωμένες εκπομπές 7 επίδειξη λύσεων εξοικονόμησης ενέργειας στις σιδηροδρομικές και τις συνδυασμένες μεταφορές εφαρμογές ανανεώσιμης ενέργειας στον τομέα των υδάτων 7 επέκταση των αναπτυχθέντων μεθόδων και εργαλείων διατήρησης της ενέργειας στον τομέα των υδάτων 7 εξόρυξη υδρογονανθράκων από τη θάλασσα και συστήματα ανανεώσιμης ενέργειας.

Οι ακόλουθες ειδικές δραστηριότητες θα ενισχυθούν: έρευνα για την εξοικονόμηση ενέργειας που οδηγεί σε αύξηση της ενεργειακής απόδοσης και σε μείωση των ρυπογόνων εκπομπών των οχημάτων 7 περαιτέρω ανάπτυξη συσσωρευτών, πυκνωτών μεγάλης ισχύος, στοιχείων καυσίμου και συστημάτων μετουσίωσης 7 καθαρά καύσιμα και προσομοίωση καύσης σε οχήματα με κινητήρα εσωτερικής καύσης και σε υβριδικά οχήματα 7 ολοκλήρωση μηχανισμών αποθήκευσης/μετατροπής ενέργειας 7 πλαίσιο συγκριτικής αξιολόγησης των τεχνολογιών πρόωσης που θα συμπεριλαμβάνει ανάλυση κύκλου ζωής, κόστους/αποτελέσματος και κοινωνικοοικονομική ανάλυση, εκτίμηση της ασφάλειας και δοκιμές κύκλου ζωής και απόδοσης των μηχανισμών αποθήκευσης/μετατροπής ενέργειας 7 επίδειξη νέων λύσεων εξοικονόμησης ενέργειας στις συνδυασμένες μεταφορές για υπάρχοντα σημεία μεταφορών 7 ολοκλήρωση τεχνολογιών ανανεώσιμης ενέργειας και αφαλάτωσης.»

xvi) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 6. ΜΕΤΑΦΟΡΕΣ:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: απόδοση αεροσκαφών και περιβαλλοντικές επιπτώσεις στο πλαίσιο του συστήματος αερομεταφορών 7 ανάλυση των δυνατοτήτων ανάπτυξης συστημάτων συνδυασμένων μεταφορών στα οποία εντάσσονται οχήματα με εναλλακτικά μέσα πρόωσης καθώς και των πολιτικών συνεπειών μιας τέτοιας ανάπτυξης 7 πλήρους κλίμακας επιδείξεις τεχνολογικών και οργανωτικών λύσεων για βελτίωση της απόδοσης, της προώθησης στην αγορά και της κατάρτισης στις συνδυασμένες μεταφορές 7 θαλάσσιες μεταφορές και υλικοτεχνική υποδομή λιμένων, απόδοση, ασφάλεια, διαχείριση της κυκλοφορίας και περιβαλλοντική βιωσιμότητα των πλοίων 7 μακροπρόθεσμη στρατηγική για τις σιδηροδρομικές μεταφορές η οποία βασίζεται σε πεδία μεγάλης προτεραιότητας και σε εργαλεία υποστήριξης της λήψης αποφάσεων για τη διαχείριση και τη διαλειτουργικότητα των σιδηροδρόμων.

Οι ακόλουθες ειδικές δραστηριότητες θα ενισχυθούν: ολοκληρωμένη επίδειξη σχεδιαστικών λύσεων για την απόδοση, την ασφάλεια και τις περιβαλλοντικές επιπτώσεις των αεροσκαφών μέσα στο σύστημα αερομεταφορών - ολοκληρωμένη επίδειξη σχεδιασμού νέων οχημάτων στο πλαίσιο των συστημάτων συνδυασμένων μεταφορών - ολοκλήρωση και επίδειξη ευφυών τεχνολογιών συνδυασμένων εμπορευματικών μεταφορών 7 αρθρωτές και ευέλικτες τεχνολογίες για την ενσωμάτωση μικρών φορτίων 7 αρχικές/τελικές λύσεις αστικών οδικών συγκοινωνιών - συστήματα πληροφόρησης στις επιβατικές και εμπορευματικές μεταφορές 7 έρευνα και επίδειξη βέλτιστων συστημάτων παραγωγής μεταφορικών μέσων, εφαρμοζόμενων σε ειδικές συνθήκες δικτύων, καθώς και στρατηγικών για αποδοχή στην αγορά και ενιαίους και διαφανείς ναύλους και τιμολόγια 7 έρευνα σχετικά με τις συνθήκες της αγοράς συνδυασμένων μεταφορών, συμπεριλαμβανομένων των συγκεκριμένων αναγκών της αγοράς, των συνθηκών πρόσβασης, του ανταγωνισμού, της φερεγγυότητας και της ποιότητας των μεταφορών.»

xvii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα 7. ΣΤΟΧΟΘΕΤΗΜΕΝΗ ΚΟΙΝΩΝΙΚΟΟΙΚΟΝΟΜΙΚΗ ΕΡΕΥΝΑ: Β. Έρευνα στην εκπαίδευση και κατάρτιση:

«Για να αντιμετωπισθεί το πρωτεύον θέμα "εκπαιδευτικά πολυμέσα", οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: καινοτομία και ποιότητα στην επίσημη και ανεπίσημη εκπαίδευση και κατάρτιση 7 διερεύνηση των μαθησιακών και παιδαγωγικών πτυχών της εκπαίδευσης και κατάρτισης με πολυμέσα 7 κοινωνικοοικονομικές επιπτώσεις της εισαγωγής συστημάτων μάθησης με χρήση πολυμέσων.»

xviii) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα ΔΕΥΤΕΡΗ ΔΡΑΣΤΗΡΙΟΤΗΤΑ Α.2. ΣΥΝΕΡΓΑΣΙΑ ΜΕ ΤΗΝ ΚΕΝΤΡΙΚΗ ΚΑΙ ΑΝΑΤΟΛΙΚΗ ΕΥΡΩΠΗ ΚΑΙ ΤΑ ΝΕΑ ΑΝΕΞΑΡΤΗΤΑ ΚΡΑΤΗ ΤΗΣ ΠΡΩΗΝ ΣΟΒΙΕΤΙΚΗΣ ΕΝΩΣΗΣ:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: έργα συνεργασίας στους τομείς της διατήρησης και διαχείρισης των υδάτινων πόρων και της προσφοράς και χρησιμοποίησης υδάτων. Συντονισμός των έργων που αφορούν το νερό, συμπεριλαμβανομένης της συμμετοχής διεθνών οργανισμών 7 έρευνα στα εμβόλια και την καταπολέμηση των λοιμωδών νόσων που έχουν μέγιστες κοινωνικοοικονομικές συνέπειες στις χώρες της Κεντρικής Ευρώπης και τα νέα ανεξάρτητα κράτη της πρώην Σοβιετικής Ένωσης 7 έρευνα στην αεροναυτική σε συνεργασία με τα πλέον προηγμένα ιδρύματα και βιομηχανίες των νέων ανεξαρτήτων κρατών.

Οι ακόλουθες ειδικές δραστηριότητες θα ενισχυθούν: έρευνα σχετικά με την ενοποίηση του δικτύου πολλαπλών μεταφορών της Ευρωπαϊκής Ένωσης με εκείνο των ευρωπαίων εταίρων και γειτόνων της.»

xix) Μετά το υπάρχον κείμενο, προστίθεται το ακόλουθο κείμενο κάτω από την επικεφαλίδα Β. Συνεργασία με βιομηχανικές χώρες εκτός Ευρώπης:

«Θα μπορούσαν να καθιερωθούν, για τις περιπτώσεις που είναι απαραίτητο, επαφές και τακτικές ανταλλαγές στα πεδία που καλύπτουν τα ανωτέρω πρωτεύοντα θέματα.»

xx) Μετά την τρίτη παράγραφο του υπάρχοντος κειμένου, προστίθεται το ακόλουθο κείμενο κάτω από την επικεφαλίδα Γ. Επιστημονική και τεχνολογική συνεργασία με αναπτυσσόμενες χώρες:

«Για να αντιμετωπισθούν πρωτεύοντα θέματα οι δραστηριότητες που ακολουθούν θα αποτελέσουν το αντικείμενο καλύτερης εστίασης και συγκέντρωσης: έργα συνεργασίας στους τομείς της διατήρησης και διαχείρισης των υδάτινων πόρων και της προσφοράς και χρησιμοποίησης υδάτων 7 συντονισμός των έργων που αφορούν το νερό, συμπεριλαμβανομένης της συμμετοχής διεθνών οργανισμών 7 έρευνα στα εμβόλια και την καταπολέμηση των λοιμωδών νόσων που έχουν μέγιστες κοινωνικοοικονομικές συνέπειες στις αναπτυσσόμενες χώρες.

Οι ακόλουθες ειδικές δραστηριότητες θα ενισχυθούν: έρευνα και επίδειξη στα πεδία της αφαλάτωσης, της ολοκληρωμένης διαχείρισης των υδάτων, συμπεριλαμβανομένων των τεχνολογιών εξοικονόμησης ενέργειας για άρδευση και άλλες χρήσεις, και των κατάλληλων διεργασιών επεξεργασίας των αποβλήτων 7 έρευνα και επίδειξη στις εφαρμογές εκπαιδευτικών πολυμέσων για την κάλυψη των συγκεκριμένων αναγκών των αναπτυσσόμενων χωρών 7 διάδοση της κοινοτικής έρευνας στο πεδίο αυτό 7 και μεταφορές.»

xxi) Μετά την τρίτη παράγραφο της εισαγωγής προστίθεται η ΤΡΙΤΗ ΔΡΑΣΤΗΡΙΟΤΗΤΑ:

«Ιδίως, συντονισμός των δραστηριοτήτων διάδοσης και βελτιστοποίησης που θα πραγματοποιηθούν σε πεδία έρευνας και τεχνολογικής ανάπτυξης συνδεόμενα με πρωτεύοντα θέματα.»